ข้อบัญญัติองค์การบริหารส่วนตำบลบัวปากท่า เรื่อง การลดหย่อนภาษีบำรุงท้องที่ พ.ศ. 2553
ข้อบัญญัติองค์การบริหารส่วนตำบลบัวปากท่า
ข้อบัญญัติองค์การบริหารส่วนตำบลบัวปากท่า
เรื่อง
การลดหย่อนภาษีบำรุงท้องที่ พ.ศ. ๒๕๕๓[๑]
 

โดยที่เป็นการสมควรตราข้อบัญญัติองค์การบริหารส่วนตำบลบัวปากท่า
ว่าด้วยการลดหย่อนภาษีบำรุงท้องที่ บังคับใช้ในเขตองค์การบริหารส่วนตำบลบัวปากท่า

อาศัยอำนาจตามความในมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘
ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ องค์การบริหารส่วนตำบลบัวปากท่าโดยความเห็นชอบของสภาองค์การบริหารส่วนตำบลบัวปากท่าและนายอำเภอบางเลน
จึงตราข้อบัญญัติขึ้นไว้ ดังต่อไปนี้

ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบัวปากท่า
เรื่อง การลดหย่อนภาษีบำรุงท้องที่ พ.ศ. ๒๕๕๓

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบัวปากท่า
ภายหลังที่ได้ประกาศไว้โดยเปิดเผย ณ ที่ทำการองค์การบริหารส่วนตำบลบัวปากท่า
แล้วเจ็ดวัน

ข้อ ๓ ในข้อบัญญัตินี้
ที่ดิน หมายความว่า
พื้นที่ดิน และให้หมายความรวมถึงพื้นที่ที่เป็นภูเขาลำคลอง หรือที่มีน้ำด้วย
เจ้าของที่ดิน หมายความว่า
บุคคลหรือคณะบุคคลไม่ว่าจะเป็นบุคคลธรรมดา หรือนิติบุคคล ซึ่งมีกรรมสิทธิ์ในที่ดิน
หรือครอบครองอยู่ในที่ดินที่เป็นกรรมสิทธิ์ของเอกชน
ปี หมายความว่า ปีปฏิทิน
กสิกรรม หมายความว่า การทำไร่
ไถนา

ข้อ ๔ บุคคลธรรมดาซึ่งเป็นเจ้าของที่ดินแปลงเดียวที่อยู่ในเขตหมู่บ้าน
จังหวัดเดียวกัน ซึ่งใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตน
หรือประกอบกสิกรรมของตน ที่อยู่ในเขตตำบลบัวปากท่า อำเภอบางเลน จังหวัดนครปฐม
ให้ลดหย่อนไม่ต้องเสียภาษีบำรุงท้องที่จำนวน ๓ ไร่

ข้อ ๕ ให้นายกองค์การบริหารส่วนตำบลบัวปากท่า
เป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ
ข้อบังคับหรือคำสั่งเพื่อปฏิบัติให้เป็นไปตามข้อบัญญัตินี้


ประกาศ
ณ วันที่ ๒๓ มิถุนายน พ.ศ. ๒๕๕๓
ธงชัย
มีฤทธิ์
นายกองค์การบริหารส่วนตำบลบัวปากท่า















ปริยานุช/ผู้จัดทำ
๒๘
ตุลาคม ๒๕๕๓

ณัฐวดี/ตรวจ
๒๘
ตุลาคม ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๑๒๑ ง/หน้า ๖๖/๑๘ ตุลาคม ๒๕๕๓